recursal/SuperWikiNEXT-32B huggingface dataset:
**פסאודו-מריוס** (לפעמים גם "פסבדו-מריוס"; ? - 13 באפריל 44 לפנה"ס) הוא כינויו במחקר שניתן לפוליטיקאי רומאי שפעל בשלהי תקופת הרפובליקה הרומית וטען שהוא נכדו של גאיוס מריוס, מנהיג הסיעה הפופולרית שכיהן כקונסול שבע פעמים.

תולדות חייו
-----------

פסאודו-מריוס נזכר במכתבו של מרקוס טוליוס קיקרו מ-19 במאי 45 לפנה"ס, אדם שהציג את עצמו בשם גאיוס מריוס בנו של גאיוס מריוס הבן ונכדו של גאיוס מריוס הגדול ביקש מקיקרו שייצגו במשפט, קיקרו סירב והציע למריוס (ייתכן שבאירונה מכיוון שידע שהוא מתחזה) לבקש עזרה מיוליוס קיסר שהיה אחיינה של יוליה קיסריס אשת מריוס הגדול ועל כן קרוב משפחתו של מריוס הנכד.

לא ידוע אם פסאודו-מריוס היה באמת חלק ממשפחת מריוס כפי שהוא התיימר, גאיוס מריוס הבן נישא לליקיניה בת לוקיוס ליקיניוס קראסוס בשנת 92 לפנה"ס ולא ידוע על כל צאצאים שהיו לזוג עד מותו של מריוס בשנת 82 לפנה"ס. מקורות אחרים מציינים את שמו כאמאטיוס, הרופילוס. מפעולותיו היו יודעים שהוא היה אדם עשיר שיכול היה להרשות לעצמו לקנות את תמיכת ההמון והיה בעל כריזמה וכישרון דמגוגי לסחוף אחריו את ההמון. 

לאחר ניצחונו של יוליוס קיסר בקרב מונדה, ששהה בגאליה והיספניה כדי לטפל בעניינים מנהלתיים של הפרובינקיות החל פסאודו-מריוס לקנות לו אוהדים ופופולריות בקרב הפלבס. הוא קנה לעצמו קליינטה בקרב החיילים המשוחררים, הפלבס ומועצות מקומיות של איטליה. 

פסאודו-מריוס אף חיפש הכרה רשמית כחלק ממשפחת קיסר, אותה דרש מאוקטביוס, בפמלייתו היו מספר נשים מבית קיסר שהעידו לטובתו אולם מכיוון שאמו של אוקטביוס, אטיה, התנגדה להכללתו כחבר במשפחה אוקטביוס נאלץ לסרב בדיפלומטיות ולהציע שהעניין יובא בפני קיסר שהוא ראש המשפחה. קיסר לא התרשם מטיעוניו והגלה אותו מאיטליה.

לאחר רציחתו של קיסר פסאודו-מריוס הופיע שוב ברומא כמנהיג האספסוף הפלבאי, בחושיו החדים הוא הבין שמי שיצליח לייצב את עצמו כנאמן לזכרו ומורשתו של קיסר, שבמותו היה נערץ על המוני העם יותר מבחייו, יזכה בהנהגת הסיעה הקיסרית. הוא היה מחלוצי הפולחן לקיסר במקום שרפת גופתו הוא הקים מזבח שבו הועלו קורבנות לקיסר כאל וקרא לעשות שפטים ברוצחי קיסר.

פעולותו של פסאודו-מריוס הייתה לצנינים בעיניו של הקונסול מרקוס אנטוניוס, הוא לא היה יכול להרשות לעצמו מתחרה בסיעה הקיסרית ובנוסף לכך הוא התנגד להאלהה של קיסר ורצה להאחות את יחסיו עם הסנאט על ידי חיסולו של פסאודו-מריוס. ב-13 באפריל 44 לפנה"ס אנטוניוס הפעיל את הצבא כנגד פסאודו-מריוס ותומכיו, והוציאו להורג ללא משפט. הוצאתו להורג של פסאודו-מריוס גרמו למהומות קשות ברומא ופגעו בפופולריות של אנטוניוס בעיני פשוטי העם.

לקריאה נוספת
------------

* Albert Earl Pappano, *The Pseudo-Marius*, Classical Philology, Vol. 30, No. 1. (Jan. 1935), pp. 58-65
**מתאו ג'וזף פרננדס-רגאטיו** (בספרדית: **Mateo Joseph Fernández-Regatillo**; נולד ב-19 באוקטובר 2003) הוא כדורגלן אנגלי יליד ספרד המשחק בעמדת החלוץ בלידס יונייטד מהצ'מפיונשיפ. ג'וזף משחק גם בנבחרת הנוער של אנגליה.

קריירת מועדונים
---------------

ג'וזף הוא תוצר מחלקת הנוער של ראסינג סנטאנדר. ב-2017 לאחר עונה פורה עבר לאקדמיה של אספניול. בינואר 2022 הוא חתם בלידס יונייטד האנגלית בחוזה לשלוש שנים, והחל לשחק בקבוצה עד גיל 23 של המועדון. הוא ערך את הופעת הבכורה שלו בקבוצה הבוגרת כשחקן פותח בהפסד 0–1 בגביע הליגה מול וולברהמפטון וונדררס ב-9 בנובמבר 2022. הופעת הבכורה שלו בפרמיירליג הייתה שלושה ימים לאחר מכן, כשעלה מהספסל בדקה ה-89 במקומו של רסמוס כריסטנסן מול טוטנהאם הוטספר. ב-28 בפברואר 2024 כבש צמד בכורה בהפסד 2–3 לצ'לסי במסגרת הסיבוב החמישי של הגביע האנגלי.

קריירה בינלאומית
----------------

במרץ 2023 זומן ג'וזף לראשונה לנבחרת אנגליה עד גיל 20, וערך את הופעת הבכורה שלו במהלך ניצחון 0–2 על גרמניה במנצ'סטר ב-22 במרץ 2023.

ב-10 במאי 2023 הוא נכלל בסגל אנגליה למונדיאל עד גיל 20 ב-2023.

חיים אישיים
-----------

ג'וזף נולד בספרד לאב אנגלי ממוצא אנטיגואני ולאם ספרדייה. הוא מחזיק באזרחות ספרדית ובריטית. הוא קרוב משפחה של אמיל הסקי, כאשר אביו הוא בן דודו של חלוץ נבחרת אנגליה לשעבר.

סגנון משחק
----------

ג'וזף הוא חלוץ חזק ומיומן מבחינה טכנית, וזכה להשוואות משחק לסרחיו אגוארו הצעיר. הוא כובש פורה, לאחר שהבקיע 14 שערים ב-21 משחקים בקבוצה עד גיל 19 עבור אספניול בעונת 2022/2021.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Michael Emons, Chelsea 3 Leeds United 2, *BBC Sport*, 28 February 2024
**סי. ביביז** (באנגלית: **CBeebies**) הוא ערוץ טלוויזיה בריטי המיועד לילדים והוא שייך לרשת האחות CBBC עבור גילאי 7 שנים. ומופעל כל יום בין השעות 6:00 ל-19:00, וגם שייכת ל-BBC4.

היסטוריה
--------

ב-20 בנובמבר 2001 נחשף השם CBeebies באופן רשמי במסגרת פיצול רצועת השידור הקיימת של CBBC, וכי הוא ישמש הן כרצועה לפעוטות והן כערוץ דיגיטלי. ערוץ CBeebies הושק ב-11 בפברואר 2002 לצד ערוץ CBBC, כספין-אוף מרשת הטלוויזיה לילדים של ה-BBC. ארבע התוכניות הראשונות ששודרו בערוץ היו "טלטאביז", "בינקה", "Step Inside" ו"פינגו". הערוץ משודר בין השעות 6:00 ו-18:58, בכל ימות השבוע, וכתוצאה מכך חולק את הזמן עם ערוץ BBC Four המשודר לאחר שערוץ זה מסיים את שידוריו.

במרץ 2007 נוספה לרשת רצועת רדיו בשם CBeebies אודיו, ששודרה במשך שלוש שעות בכל יום ב-BBC Radio 7 עד אפריל 2011. CBeebies Radio המשיך כתכונה באתר האינטרנט של CBeebies החל מ-2013, וכן ב-BBC Sounds המשדרת מ-6 בבוקר עד 22:00. שבועון CBeebies Weekly יצא לאור לראשונה בשנת 2006.

החל ממרץ 2013 עבר CBeebies לבעלות שירות השידור של הכוחות הבריטיים, וחולקת ערוץ עם BFBS Extra .CBeebies זמין גם באירלנד.

תכנים בולטים מהערוץ ששודרו בישראל
---------------------------------

יש כאלה בערוץ הופ!, ערוץ לולי, ערוץ לגדול חכם, ערוץ לוגי וערוץ הילדים.

* טלטאביז
* מספרי משימה
* פינגו
* פינוקי
* מר מוכשר
* היכון, חידון, הופ!
* הגן הקסום...
* רחוב החיות 64
* נווה עצלנות
* שון כבשון
* טימי הטלה
* בוב הבנאי
* דר דוור
* סמי הכבאי
* סבא מתכווץ
* אדון מצחיקון
* טופסי וטים
* קייט ומים-מים
* איפה בו?
* עיר הקטרים/עיר הקטרים חפש את המטמון
* ראף ראף טוויט ודייב
* טלטאביז בכל מקום
* טבע תום
* מישמיש העכביש
* בינג
* ררי האריה
* צ'רלי דוב קטן
* ילדי העננים
* חבורת אבאדס
* תפודים קטנים
* דאגי
* אלפאבלוקס
* נאמברבלוקס
* צבעבלוקס
* ארט נינג'ה
* החיוך של רוזי
* סיפורי ירח
* וויבולו
* בלואי
* הרפתקאות פיטר הארנב
* פבלו השועל האדום
* טומי זום
* ופל כלב הפלא
* אמא ואני
* בראם
* יש לנחש עם חן
* וידה רופאת החיות
* פפפיראטים
* טלטאביז יוצאים לדרך
* ביט ובוט
* רני רן הסקרן
* מספרונים
* המופע של הלינגו
* מעגל הקטנטנים

קישורים חיצוניים
----------------

ויקישיתוף מדיה וקבצים בנושא **CBeebies** בוויקישיתוף
* 

* אתר האינטרנט הרשמי של CBeebies
* CBeebies, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 05713b42-428c-4cad-a471-17c2e985d978

 |
**סינובאק** (באנגלית: **Sinovac**) היא חברה ביו-פרמצבטית המתמקדת במחקר, פיתוח, ייצור ומסחור של חיסונים המגנים מפני מחלות זיהומיות בבני אדם. החברה ממוקמת בבייג'ינג, סין.

החיסונים המסחריים של סינובאק כוללים את Healive (נגד הפטיטיס A‏), Bilive (נגד צהבת A ו-B), אנפלו (נגד שפעת), Panflu (נגד H5N1) ו-PANFLU.1 (נגד H1N1). חברת סינובאק מפתחת בימינו חיסון נגד שפעת אוניברסלית וחיסון נגד דלקת המוח היפנית, כמו גם חיסון נגד קורונה ‏.

סינובאק מפתחת חיסונים נגד וירוס 71, שפעת אוניברסלית, דלקת המוח היפנית וכלבת אדם.

באמצע אפריל 2020, סין אישרה ניסוי קליני לחיסון אפשרי נגד נגיף הקורונה שפותח על ידי סינובאק, שהחלה ניסויים שלו בברזיל. הניסויים הראו מידת הצלחה של 84% והחיסון CoronaVac אושר לשימוש. במהלך שנת 2021 נעשה בו שימוש נרחב במדינות אמריקה הדרומית, אמריקה המרכזית, אסיה ומזרח אירופה.

קישורים חיצוניים
----------------

ויקישיתוף מדיה וקבצים בנושא **סינובאק** בוויקישיתוף
* אתר האינטרנט הרשמי של סינובאק
* סינובאק, ברשת החברתית אינסטגרם

* סינובאק, סרטונים בערוץ היוטיוב

הערות שוליים
------------

1. ↑  Google Finance, url=
2. ↑  ברזיל תערוך ניסוי בחיסון לקורונה שפיתחה סינובאק הסינית, באתר כלכליסט, 4 ביולי 2020
3. ↑  Zhang Zhihao (15 באפריל 2020). "Three COVID-19 vaccines approved for clinical trials". *China Daily*. נבדק ב-23 באפריל 2020. `{{cite news}}`:  (עזרה)
**גולן גוט** (נולד ב-7 בנובמבר 1994) הוא כדורסלן ישראלי המשחק בעמדות הקלע והסמול פורוורד באליצור עירוני נתניה מהליגה הלאומית בכדורסל

קריירה
------

גוט החל לשחק כדורסל בקבוצת הנוער באבן יהודה. בעונת 2011/2012 הצטרף להפועל לב השרון מהליגה הלאומית, אך מיעט לשחק בשורותיה. בסיום העונה הצטרף לאקדמיה לכדורסל של המועדון הקרואטי ק.ק. ספליט.

בעונת 2013/2014 הצטרף להפועל תל אביב מליגת העל. בראשית העונה כמעט לא שותף במשחקי הקבוצה, אך ככל שהתקדמה העונה זכה לדקות משחק רבות יותר. במהלך העונה שיחק 7.9 דקות וקלע 1.3 נקודות בממוצע למשחק.

בעונתו השנייה בהפועל, 2014/2015, שיחק גוט 5.7 דקות וקלע נקודה בממוצע למשחק.

גוט היה חלק מסגל נבחרת העתודה שסיימה במקום ה-15 באליפות אירופה בכדורסל עד גיל 20 שנערכה בשנת 2013 בטאלין. באליפות שנערכה ב-2014 בהירקליון, בה סיימה הנבחרת במקום השביעי, היה מהשחקנים הבולטים, עם 8.7 נקודות בממוצע למשחק.

בקיץ 2015 חתם גוט במכבי ראשון לציון. במהלך עונת 2015/2016 שיחק גוט 6.9 דקות וקלע 2.7 נקודות, כשקבוצתו זכתה באליפות הראשונה בתולדות המועדון.

בקיץ 2016, חתם על חוזה לשנתיים בעירוני נס ציונה, היורדת הטרייה לליגה הלאומית. בעונת 2016/2017 שיפר גוט משמעותית את אחוזי הקליעה שלו, עם 12 נקודות למשחק. הוא היה חלק משמעותי בחזרתה של נס ציונה לליגת העל לאחר ניצחון 3:0 על הפועל באר שבע בסדרת הגמר. גוט שיחק בקבוצה עד סיום עונת 2020.

בעונת 2020/2021 חזר גוט לראשון לציון, ובעונה שלאחריה עבר שוב לנס ציונה.

באמצע עונת 2022/2023 עבר גוט ב"טרייד" מנס ציונה להפועל גלבוע גליל, תמורת צוף בן משה.

חייו האישיים
------------

גוט הוא בנו של כדורסלן העבר והמאמן דני גוט ושל כדורסלנית העבר פנינה גוט. הוא אחיינו של המאמן דייוויד בלאט ובן דודו של השחקן תמיר בלאט.

אחותו ירדן, גם היא כדורסלנית, משחקת בהפועל פתח תקווה ושיחקה בנבחרת הנערות.

אחיו הצעיר גלעד גם כן שחקן כדורסל, שיחק בקולג׳ בקנדה. אך מצא עצמו בליגה א מגרש דקות על הפרקט.

קישורים חיצוניים
----------------

ויקישיתוף מדיה וקבצים בנושא **גולן גוט** בוויקישיתוף

* פרופיל, באתר eurobasket
* פרופיל, באתר פיב"א
* גולן גוט באתר מנהלת ליגת העל בכדורסל

הערות שוליים
------------

1. ↑  סתיו איפרגן, טרייד בליגת העל: גולן גוט יעבור לגלבוע/גליל, צוף בן משה לנס ציונה, באתר ynet, 15 במרץ 2023
**מייקל אוליזה צוקרברג** (בצרפתית: **Michael Olise**; נולד ב-12 בדצמבר 2001 בהאמרסמית' שבאנגליה) הוא כדורגלן צרפתי המשחק בעמדת הקשר בקבוצת קריסטל פאלאס מהפרמייר ליג.

קריירת מועדונים
---------------

אוליזה גדל במחלקות הנוער של ארסנל, צ'לסי, מנצ'סטר סיטי ורדינג. בשנת 2019 החל לשחק בקבוצה הבוגרת של רדינג במסגרת הפוטבול ליג צ'מפיונשיפ. בסך הכל ערך 67 הופעות ליגה במדי המועדון, בהן הבקיע שבעה שערים.

ב-8 ביולי 2021 חתם אוליזה על חוזה לחמש שנים בקריסטל פאלאס מהפרמייר ליג. ב-11 בספטמבר ערך את הופעת הבכורה שלו במועדון, בניצחון 0–3 על טוטנהאם הוטספר במסגרת המחזור הרביעי בליגה לעונת 2021/2022. ב-3 באוקטובר הבקיע את שער הבכורה שלו במועדון, בתיקו 2-2 נגד לסטר סיטי במסגרת המחזור השביעי בליגה. בעונתו הראשונה במועדון ערך 26 הופעות ליגה, בהן הבקיע שני שערים.

קישורים חיצוניים
----------------

ויקישיתוף מדיה וקבצים בנושא **מייקל אוליזה** בוויקישיתוף
* מייקל אוליזה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Michael Olise: Crystal Palace close to signing Reading forward באתר BBC, ‏ 7 ביולי 2021 (באנגלית)
**גיום קוסטו האב** (בצרפתית: **Guillaume Coustou**; ‏ 1677, ליון – 1746, פריז) היה פסל צרפתי, שפיסל בסגנון הבארוק ועבד עבור לואי הארבעה עשר ולואי החמישה עשר והפך למנהל האקדמיה המלכותית לציור ופיסול.

ביוגרפיה
--------

גיום קוסטו האב השתייך למשפחה של פסלים: היה אחיין של אנטואן קואזוו ואחיו הצעיר של ניקולה קוסטו ואביו של גיום קוסטו הבן.

גיום בדומה לאחיו המבוגר ניקולה זכה בפרס רומא שאיפשר לו ארבע שנות לימוד ברומא אבל נטש לימודים אלו ובחר להתחיל בעבודה מעשית כאמן, עבד זמן מה בסטודיו של פייר לה גרוס וחזר לפריז.
כאשר חזר לפריז עזר לדודו אנטואן קואזוו בבנית מונומנט תהילה ומרקורי עבור ארמון מרלי (מקום מנוחה חדש של לואי הארבעה עשר סמוך לארמון ורסאי), בשנים 1740–1745 לאחר מכן יצר עבור ארמון מרלי את סוסי מרלי כתחליף על בסיס פסלי מאלפי הסוסים של כיכר הקווירינאלה ברומא.

בשנת 1704 התקבל קוסטו לאקדמיה המלכותית לציור ופיסול ובשנת 1733 הפך למנהלה.

בשנת 1714 שיתף פעולע עם אחיו ניקולה ביצירת צמד הפסלים סביב נושא אפולו רודף אחר דפנה גיום פיסל את דפנה.

גלריה
-----

* סוס מרלי במוזיאון הלוברסוס מרלי במוזיאון הלובר
* רישום לימודי של סוס מרלי במוזיאון המטרופוליטן לאמנותרישום לימודי של סוס מרלי במוזיאון המטרופוליטן לאמנות
* סוס מרלי במוזיאון הלוברסוס מרלי במוזיאון הלובר
* סוס מרלי בכיכר הקונקורדסוס מרלי בכיכר הקונקורד
* הרקולס במוזיאון הלוברהרקולס במוזיאון הלובר
* דפנה נרדפת על ידי אפולו בגני טווילרידפנה נרדפת על ידי אפולו בגני טווילרי
* היפומנס בגני טווילריהיפומנס בגני טווילרי
* פסל של דיאנה בגני לוקסמבורג לפני ארמון לוקסמבורג - העתק של פסל רומי עתיק שנמצא במוזיאון הלוברפסל של דיאנה בגני לוקסמבורג לפני ארמון לוקסמבורג - העתק של פסל רומי עתיק שנמצא במוזיאון הלובר

קישורים חיצוניים
----------------

ויקישיתוף מדיה וקבצים בנושא **גיום קוסטו האב** בוויקישיתוף
* גיום קוסטו האב, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb149581413 (data)
* GND: 118670298
* ISNI: 0000 0000 6641 4207
* KulturNav: b1b21149-e89e-4a3b-8990-740f697d44e7
* LCCN: n81043728
* NTA: 068889267
* RKD: 18797
* SNAC: w6wh39tp
* SUDOC: 027284085
* ULAN: 500115402
* VIAF: 36926254
* WorldCat: lccn-n81043728

 |
הרב **עמרם ציון חי אזולאי** (ב' ניסן תרע"ט, 2 באפריל 1919 – כ"ו באייר תשנ"ט, 12 במאי 1999) היה רב חרדי־ספרדי, מרבני ישיבת פורת יוסף, דיין בבית הדין הרבני, היה ידוע בלמדנותו וכונה "רבי עמרם חסידא" בשל צדקותו וקדושתו.

ביוגרפיה
--------

נולד בשנת 1919 בעיר פאס שבמרוקו להוריו, הרב שלום מרדכי אזולאי ולאימו הרבנית חיה עיישה בת הרב חיים מאמאן. לפני לידתו של רבי עמרם נפטרו כל הילדים שנולדו להוריו, והם ערכו סגולה, שהייתה מקובלת באותן שנים בקרב יהודי מרוקו, והיא להקדיש את הילד ולגדלו אצל משפחה ענייה, עד שכעבור כמה שנים פודים אותו כצדקה. כעבור מספר שנים עלו בני המשפחה לארץ ישראל. אביו הרב שלום מרדכי אזולאי, שהיה מחשובי הרבנים יוצאי העיר צפרו, נשא בתפקידי דיינות ורבנות בירושלים.

הרב עמרם למד בתלמוד התורה של העדה המערבית בירושלים אצל הרב שמואל עזראן, ולאחר מכן בישיבת פורת יוסף אצל הרב עזרא עטיה, הרב יהודה צדקה, הרב משה עדס, הרב יעקב עדס, הרב אליהו לופס ועוד.

בשנת תרצ"ט (1939) נשא לאשה את הרבנית רחל בת הרב משה אלקיים. הזוג התגורר בעיר העתיקה בירושלים עד נפילתה בידי הלגיון הירדני ב-1948, אז עברו לשכונת קטמון וממנה לשכונת משכנות ישראל בעיר החדשה.

בשנים אלו המשיך ללמוד כאברך בישיבת פורת יוסף לצד רבנים כגון ישועה עטיה, הרב בן ציון אבא שאול, הרב עובדיה יוסף שהיה גם מחותנו, הרב שלום יצחק מזרחי, הרב בן ציון אטון ועוד. בחודש אלול תש"א הוסמך להוראה על ידי ראש הישיבה הרב עזרא עטיה והראשון לציון הרב בן ציון מאיר חי עוזיאל.

משפחת אזולאי
**מינויו כדיין**

בשנת תשכ"א (1941) נבחר לכהן כדיין בבית הדין הרבני בצפת. לאחר תקופה עבר לבית הדין בחיפה, ובשנת תשכ"ה עבר לבית הדין הרבני בתל אביב, כאשר בשנת תשכ"ז (1967) העביר גם את דירתו מירושלים לבני ברק.

בשעות הצהריים היה לומד בישיבת "תורה והוראה" בראשות הרב אליהו שרים בתל אביב. פסקי דין רבים שכתבו הרב עמרם וחברי הרכבו בביתי הדין הודפסו בכרכי פסקי הדין של בתי הדין הרבניים. על מנת להמשיך בלימוד התורה, סירב לכהונת אב בית הדין והמשיך לכהן כדיין וכן מיאן להמשיך עוד את כהונתו אלא פרש לגמלאות במועד הראשון שבו היה בידו לפרוש, בשנת 1987.

**אחרית ימיו**

מאז פרישתו עסק בלימוד רצוף בכל שעות היממה בבתי המדרש הסמוכים לביתו בבני ברק, בפרט בישיבת "אור התורה" בראשות הרב דוד מלינובסקי וכן בבית הכנסת לדרמן, ישיבות בית מאיר ופוניבז' ועוד. בין מקורביו היו הרב שלמה בן שמעון, הרב ניסים בן שמעון, הרב שלום יפרח שלמד עמו בחברותא שנים רבות ועוד.

הרב עמרם אזולאי נפטר בליל כ"ו באייר תשנ"ט (1999) ונקבר בהר המנוחות בירושלים. רעייתו הרבנית רחל נפטרה בי' בכסלו תשע"ב ונטמנה על ידו.

הערות שוליים
------------

1. ↑  הרב דניאל טולידאנו, **שר ההתמדה,** בני ברק תשפ"ד
2. ↑  התמנה בארץ לחבר בית הדין של העדה המערבית בירושלים, ובהמשך אף התמנה כאב בית הדין וכראש ישיבת אור עולם בעיר, לאחר מכן נסע שוב למרוקו כשד"ר מטעם הקהילה. הוא שימש שלוש שנים כאב בית דין, בבית הדין של העדה החרדית, ובהמשך בעדה החרדית הספרדית. כמו כן לימד בישיבת פורת יוסף ובישיבת רחובות הנהר, וכיהן כרבה של העיר העתיקה, דיין בבית הדין הרבני בירושלים וחבר מועצת הרבנות הראשית.
3. ↑  עידו יחזקאל, **פתח את ארון הקודש ופרץ בבכי חנוק מדמעות,** ערוץ 2000**,** 22 בפברואר 2021
4. ↑  עמרם ציון חי אזולאי – בעולמם של חרדים.
**אריאל בנבג'י** (נולד ב-1979) הוא יוצר ובמאי טלוויזיה ישראלי. 

הילד שלו מיכאל בנבג'י נפטר כאשר אכל קרמבו מהחברה של אבא שלו. 

אבא שלו מנכל קרמבו.

ביוגרפיה
--------

בנבג'י נולד וגדל בירושלים. למד בישיבת מעלה גלבוע ושירת כלוחם בנח"ל. ב-2008 סיים לימודי קולנוע וטלוויזיה בבית הספר סם שפיגל לקולנוע ולטלוויזיה בירושלים.

במהלך לימודיו עבד כמקרין ומפיק סרטים בסינמטק ירושלים.

ב-2008, סרט הגמר שלו, "ימי התשובה של רחמים חנוכה", זכה בציון לשבח בתחרות וולג'ין בפסטיבל הקולנוע ירושלים. הסרט עוסק ברחמים חנוכה המשתחרר מהכלא בעשרת ימי תשובה וחוזר לגור עם אביו, סופר סת"ם. רחמים מקווה לפתוח דף חדש בחייו, אלא שאביו הזקן התחייב לכתוב ספר תורה למשפחת חמישה, המאיימת על חיי שניהם אם אביו לא יסיים את עבודתו במועד.

עם תום לימודיו פנה בנבג'י ליצירה בטלוויזיה הישראלית. כתב את התסריט לעונה הראשונה של "בלו נטלי" (2010) יחד עם רוית הכט ונויה נוריאל, ביים את סדרות הטלוויזיה "אורים ותומים" (2011) ששודרה ב-Yes, ו"נויורק" (2012-2014) ביחד עם שוקי בן-נעים, אהד זקבך ואלעד חן. כמו כן ביים את "מריו" (2017) – סדרת טלוויזיה לבני נוער, ו"שבאבניקים" (2017) ששודרה ב-HOT, וכן סרט קצר "התחלה חדשה" (2016).

בנבג'י נשוי למירב ואב לשלושה.

פילמוגרפיה
----------

* ימי התשובה של רחמים חנוכה (סרט סטודנטים, במאי ותסריטאי, 2009)
* בלו נטלי (סדרת דרמה, דיאלוגיסט, 2010)
* אורים ותומים (סדרת טלוויזיה) (סדרת דרמה, במאי, 2011)
* נויורק (סדרת דרמה, במאי, 2012–2014)
* התחלה חדשה (סרט קצר, במאי, 2016)
* מריו (סדרת קומדיה לילדים, במאי, 2017)
* שבאבניקים (סדרת דרמה, במאי, 2017)
* יש לה את זה (קשת 12, במאי 2018)
* המדובב (במאי, 2019)
* ישמח חתני (קשת 12, במאי, 2020)
* בעלת החלומות (הוט, במאי, 2021)
* שנות ה-90 (רשת 13, במאי, 2021)
* המדובב - חשבון פתוח (יס, 2022, במאי)
* ההילולה

קישורים חיצוניים
----------------

* אריאל בנבג'י, במיזם "אישים" לתיעוד היצירה הישראלית
* אריאל בנבג'י, במסד הנתונים הקולנועיים IMDb (באנגלית)
* אריאל בנבג'י, באתר "אידיבי", מאגר הידע העברי לקולנוע ישראלי ועולמי
* אריאל בנבג'י, באתר סם שפיגל
* גילי איזיקוביץ, אלוהים שלי, רציתי שתדע, באתר הארץ, 15 בספטמבר 2011
* טלי ליברמן, להגשים את החלום, באתר ynet, 20 במרץ 2012
דוגמה לדבר שטיבולו במשקה, תפוח רטוב ממים
**דבר שטיבולו במשקה** הוא דין הלכתי למאכל שנטבל במשקה ובעקבות רטיבותו מצריך נטילת ידיים קודם אכילתו.

יסוד הלכה זו בדברי התלמוד: "אמר רבי אלעזר אמר רב אושעיא: כל שטיבולו במשקה צריך נטילת ידיים". כלומר כל האוכל מאכל שיש עליו רטיבות של אחד משבעת המשקים (יין, דבש דבורים, שמן, חלב, טל, דם, ומים) המכשירים לקבל טומאה, חייב ליטול את ידיו לפני אכילתו, על מנת שידיו לא יטמאו את המשקים שעל המאכל והמשקים הטמאים יטמאו את המאכל.

דיני הנטילה כיום
----------------

לדעת הרבה מהראשונים גם היום, שאיננו נוהגים בדיני טומאה וטהרה, צריכים ליטול ידיים לפני אכילת מאכל שיש עליו אחד מן המשקים. לשיטתם, הטעם שתיקנו נטילת ידיים לדבר שטיבולו במשקה הוא אותו טעם שתיקנו נטילת ידיים לפת חולין - משום סרך תרומה, כלומר, כדי להרגיל את הכהנים שאוכלים תרומה ליטול את ידיהם. וכמו שדין נטילת ידיים לפני הסעודה לא התבטל בזמן הזה, כך גם דין הנטילה לפני מאכל שטיבולו במשקה לא נתבטל. וכך היא דעת בעל העיטור, הרמב"ם, רש"י, רבנו יונה, רא"ש ומרדכי.

אמנם, לדעת כמה ראשונים (מהר"ם מרוטנבורג, רשב"ט, והתוספות) ישנו הבדל בין הנטילות: הנטילה שלפני הלחם נתקנה גם משום סרך תרומה. ואילו נטילה לדבר שטיבולו במשקה אינה מחשש שתיגרם מכך טומאה לתרומה, אלא רק כדי להיזהר שלא יטמא המשקה ובשתייתו האדם יטמא. ממילא כיום שאין נוהגים להקפיד שלא לאכול מאכלים טמאים ולהיטמא, אין צורך ליטול ידיים לפני אכילת דבר שטיבולו במשקה.

עמדה נוספת בראשונים סוברת שנטילת ידיים לדבר שטיבולו במשקה נועדה לנקיות בלבד, ולכן היא אינה מצווה ואין לברך עליה. כך סובר למעשה רבנו ירוחם.

בשולחן ערוך נפסק שיש ליטול ידיים לדבר שטיבולו במשקה **אך אין לברך** על נטילה זו. כיום ישנם רבים שלא נוהגים ליטול את ידיהם לפני דבר שטיבולו במשקה. מספר פוסקים כתבו שהואיל ויסוד נטילה זו בדברי חכמים ובכל ספק בדיני חכמים הלכה כמיקל, כך גם בדין זה, ויש למקילים על מי לסמוך.

נטילת ידיים זו מהווה חלק מליל הסדר, בו מיד אחרי הקידוש נוטלים ידיים ללא ברכה לפני אכילת הכרפס אותו נוהגים לטבול במי מלח או בחומץ.

ראו גם
------

* מים אחרונים
* מים ראשונים
* נטילת ידיים
* הכשר לקבל טומאה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נטילת ידיים** |

* נטילת ידיים בקיצור שולחן ערוך
* הרב אליעזר מלמד‏, נטילת ידיים לדבר שטיבולו במשקה, באתר פניני הלכה
* דין נטילת ידים על דבר שטיבולו במשקה, באתר הלכה יומית

הערות שוליים
------------

1. ↑  תלמוד בבלי, מסכת פסחים, דף קט"ו, עמוד א'
2. 1 2 3  ארבעה טורים, אורח חיים, סימן קנ"ח
3. ↑  שולחן ערוך, אורח חיים, סימן קנ"ח
4. ↑  ראה הרב אליעזר מלמד‏, נטילת ידיים לדבר שטיבולו במשקה, באתר פניני הלכה

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
**יוסף סמיונוביץ' יופה** (ברוסית **Ио́сиф Семёнович Юфа**; ‏15 בינואר 1915 – 7 באוקטובר 1974) היה קצין יהודי סובייטי אשר השתתף במלחמת העולם השנייה וזכה לאות גיבור ברית המועצות על חלקו בקרב דנייפר.

קורות חיים
----------

נולד בעיירה גורודניה בפלך צ'רניגוב של האימפריה הרוסית (כיום מחוז צ'רניהיב של אוקראינה) במשפחה יהודית בת 5 ילדים. למד בבית ספר יסודי ולאחר מכן בבית הספר מקצועי. מגיל 16 עבד כמסגר במפעל. בשנת 1932 התנדב לצבא האדום. בשנת 1936 סיים בית ספר לקציני תותחנים בעיר לנינגרד. מהימים הראשונים של פלישת גרמניה הנאצית לברית המועצות - לחם בחזית. פיקד על סוללת תותחי שדה. בתחילץ 1942 מונה למפקד גדוד קטיושות. השתתף בקרב חרקוב השני. במהלך הקרב נקלע הגדוד בפיקודו לכיתור גרמני, אך הצליח לצאת ממנו. בהמשך לחם עם גדודו בקרב סטלינגרד. בתחילת 1943 הועלה לדרגת קולונל ומונה למפקד רגימנט של קטיושות.

במהלך קרב דנייפר מונה יוסף יופה למפקד כוח ארטילרי מיוחד של הארמייה ה-38. הכוח הורכב מ8 רגימנטים של קטיושות. הכוח בפיקודו של יופה הצליח לצלחו את הדנייפר צפונית לקייב עם אבדות קטנות, להתארגן ולתת מכת אש קשה על הכוחות הגרמנים שהגנו על קייב. הסיוע של כוח יופה עזר לכוחות רגלים וטנקים של הארמייה ה-38 לפרוץ את קווי ההגנה של הוורמאכט ולהיכנס לקייב. על תפקודו במהלך המבצע, ב-פברואר 1944 הוענק ליוסף יופה אות גיבור ברית המועצות.

בהמשך הוא נטל חלק בקרבות בחזית האוקראינית הראשונה. יופה נטל חלק בקרבות לכיבוש הונגריה ואוסטריה, ולשחרור צ'כוסלובקיה.

לאחר המלחמה שירת בכוח הכיבוש הסובייטי באוסטריה. בשנים 1948 - 1951 למד באקדמיה צבאית במוסקבה. לאחר תום הלימודים שירת בתפקידים שונים באי סחלין ובחצי האי קמצ'טקה עד לשנת 1958, אז השתחרר מן הצבא. הוא התיישב עם משפחתו במוסקבה. עבד במפעל של התעשייה הצבאית הסובייטית כנציג משרד ההגנה. נפטר במוסקבה ב-7 באוקטובר 1974.

קישורים חיצוניים
----------------

* ביוגרפיה של יוסף יופה באתר "גיבורי המדינה" (ברוסית)
* ביוגרפיה באתר המוקדש ליהודים, לוחמי הצבא האדום במלחמת העולם השנייה (ברוסית)
בויזנברי (באנגלית: **Boysenberry**) הוא הכלאה בין הפטל האדום האירופי (Rubus idaeus), האוכמניה האירופאית (Rubus fruticosus), אוסנה אמריקאי (Rubus aboriginum), ולוגאנברי (Loganberry) (Rubus × loganobaccus).

זהו פרי של 0.8 גרם האחד, פרי מקובץ (פרי המתפתח ממיזוג של מספר שחלות שהופרדו בפרח אחד), עם זרעים גדולים וצבע אדום עמוק.

היסטוריה
--------

מקורותיו המדויקים של הבויזנברי אינם ברורים, אך הרישומים המובהקים ביותר מתארים את הצמח כפי שהוא מוכר כיום עד למגדל רודולף בויסן (Rudolph Boysen), שהשיג את ההורי בויזנברי מהחווה של אדם בשם ג'ון לובן.

בסוף שנות ה-20, ג'ורג' מ. דארו ממחלקת החקלאות של ארצות הברית (USDA) החל להתחקות אחר דיווחים על פרי יער גדול, סגול-אדמדם שגודל בחווה של בויסן באנהיים, קליפורניה. דארו נעזר בוולטר נוט, חקלאי אחר, שהיה ידוע כמומחה פירות יער. נוט מעולם לא שמע על הגרגיר החדש, אבל הוא הסכים לעזור לדארו בחיפושיו.

לדארו ולנוט נודע כי בויסן נטש את ניסויי הגידול שלו מספר שנים קודם לכן ומכר את החווה שלו. בלי להיבהל מחדשות אלה, דרו ונוט יצאו לחווה הישנה של בויסן, שבה מצאו כמה שתילים שבריריים ששרדו בשדה חנוק מעשבים שוטים. הם שתלו את הצמחים בחווה של נוט בבואנה פארק, קליפורניה, שם הוא טיפח אותם בחזרה לבריאות נושאת פירות. וולטר נוט היה הראשון שטיפח באופן מסחרי את פירות היער בדרום קליפורניה.

הוא החל למכור את פירות היער בדוכן החווה שלו ב-1932 ועד מהרה הבחין שאנשים חוזרים כל הזמן לקנות את פירות היער הגדולים והטעימים. כשנשאל איך קוראים להם, אמר נוט, "בויזנברי", על שם המקור שלהם.

עד 1940, 242,000 דונם בקליפורניה הוקדשו לבויזנברי. המספר ירד במהלך מלחמת העולם השנייה אך הגיע לשיא שוב בשנות ה-50, עד לנקודה שבה גידולי הבוזמברי עלו על אלה של הפטל והאוכמניות שהיו הנפוצים יותר (קודם).

החל משנות ה-2000 המוקדמות, גרגרי בויזנברי טריים גודלו בדרך כלל רק על ידי חקלאים קטנים יותר בקליפורניה ונמכרו מדוכני חווה ומשווקים מקומיים. רוב הבויזנברי הגדלים באופן מסחרי, בעיקר מאורגון, מעובדים למוצרים אחרים כגון ריבה, פאי, מיץ, סירופ וגלידה. נכון לשנת 2016, ניו זילנד הפכה ליצרנית וליצואנית הגדולה בעולם של בויזנברי.

מאפיינים
--------

הבויזנברי גדלים על צמחים נמוכים ומטפסים ומתאפיינים במרקם הרך, הקליפות הדקות וטעמם המתוק. פירות בוגרים מגירים מיץ בקלות רבה ויכולים להתחיל להירקב תוך מספר ימים מהקטיף.

 בויזנברי, ג'ון - לוס אנג'לס, קליפורניה

הערות שוליים
------------

קישורים חיצוניים
----------------

1. ↑  Vaughan, John Griffith; C. A. Geissler (2009). *The New Oxford Book of Food Plants*. Oxford University Press. p. 88. ISBN 978-0-19-954946-7. ארכיון מ-2014-04-16.
2. 1 2 3 4  Karp, David (2010-05-27). "Boysenberry, a California treasure". *Los Angeles Times*. ארכיון מ-2013-07-14. נבדק ב-2020-01-01.
3. 1 2 3  "Oregon boysenberries". Oregon Raspberry and Blackberry Commission. 2008. אורכב מ-המקור ב-2011-10-21. נבדק ב-2008-09-13.
4. ↑  Hancock, Jim F (2008). *Temperate Fruit Crop Breeding: Germplasm to Genomics (pages 91-92)*. Springer Science & Business Media. ISBN 978-1402069079. ארכיון מ-2017-12-01.
5. ↑  "Knott's Berry Farm's History". אורכב מ-המקור ב-2009-07-20. נבדק ב-2008-02-22.
6. ↑  "Welcome to Berryfruit New Zealand". Berryfruit New Zealand. 2017. ארכיון מ-1 באוגוסט 2016. נבדק ב-16 ביוני 2016. `{{cite web}}`:  (עזרה)
**יגישה צ'ארנץ** (בארמנית: **Եղիշե Չարենց**;‏ 13 במרץ 1897, קארס - 27 בנובמבר 1937,ירוואן) היה סופר, משורר ואיש ציבור ארמני. הוא נחשב לסופר ארמני בולט של המאה ה-20.

ביוגרפיה
--------

יגישה צ'ארנץ נולד בשם יגישה סוגומוניאן בקארס שאז הייתה בתחומי האימפריה הרוסית. אביו היה סוחר שטיחים במקור מאיראן. בשנים 1907–1912 הוא למד בבית ספר פרטי בעיר. בשנת 1912 בטביליסי יצאה לאור את השיר הראשון של המשורר. בשנת 1914 הוא התחיל לכתוב שירים תחת שם עט "צ'ארנץ". בשנת 1915 צ'ארנץ גויס לצבא האימפריה הרוסית והשתתף בקרבות מלחמת העולם הראשונה באזור קווקז. 

בשנת 1916 הוא נסע למוסקבה והחל לימודי אוניברסיטה. במקביל הוא המשיך לכתוב שירים חדשים.

בשנת 1918 צ'ארנץ התנדב לשורות הצבא האדום. בשנת 1919 הוא הגיע לירוואן ועבד בה כמורה. במאי 1920 צ'ארנץ השתתף בהתקוממות קומוניסטית נגד השלטון.

בשנת 1920 צ'ארנץ חזר למוסקבה והחל ללמוד באוניברסיטת מוסקבה.

בשנים 1924-1925 צ'ארנץ סייר בטורקיה, איטליה, גרמניה וצרפת וערך פגישות עם נציגי הקהילה הארמנית.

בשנת 1926 הוא חזר לארמניה הסובייטית ופרסם מספר ספרים עם שיריו. בשנים 1928-1935 הוא היה עורך ראשי של הוצאה לאור ממשלתית.

החל מסוף שנות ה-20 החלה ביקורת על שיריו. הוא הואשם בחתרנות נגד השלטון. בשנת 1933 הוא פרסם את ספרו החדש שתוך זמן קצר נאסר למכירה.

בנוסף לכתיבת שירים ופרוזה צ'ארנץ עשה תרגומים לארמנית מרוסית לרבות יצירות של ולדימיר מאיאקובסקי, מקסים גורקי ואלכסנדר פושקין.

בשנת 1936 הוא נעצר והואשם בפעילות נגד השלטון, הכנות פעולות טרור, לאומנות ותמיכה בלב טרוצקי. ביולי 1937 הוא נעצר ונפטר בכלא ב-27 בנובמבר 1937.

לצ'ארנץ נולדו שתי בנות. אשתו נעצרה במקביל למעצר שלו ונשלחה לגלות בקזחסטן. בנותיו גדלו בבית משפחת אשתו ובבתי יתומים. אשתו חזרה לארמניה רק בשנות ה-60 ונפטרה תוך זמן קצר.

בשנת 1955, לאחר פטירת יוסיף סטלין, אנסטס מיקויאן טיפל בטיהור שמו של המשורר. בשנת 1975 ביתו ארפניק צ'ארנץ פתחה מוזיאון על שמו בדירה הישנה בה הוא התגורר בירוואן.

יצירות של צ'ארנץ תורגמו לרוסית על ידי אנה אחמטובה ובוריס פסטרנק ולצרפתית על ידי לואי אראגון.

קישורים חיצוניים
----------------

ויקישיתוף מדיה וקבצים בנושא **יגישה צ'ארנץ** בוויקישיתוף
* אתר מוזיאון צ'ארנץ
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305121905171
* BnF: cb12300479b (data)
* CiNii: DA02566512
* GND: 120826763
* ISNI: 0000 0001 2128 2105
* LCCN: n85051755
* MusicBrainz: 4e3a1897-c0e0-4aa2-b3c0-ab9793284068
* NKC: jn19981002522
* NTA: 070383626
* SNAC: w67s9v0p
* SUDOC: 031870392
* Trove: 1070504
* VIAF: 36983393
* WorldCat: lccn-n85051755

 |
המסלולים שאיפשרו לוויאג'ר 1 ו-2 לתור את ארבעת ענקי הגזים ולהשיג מהירות מילוט ממערכת השמש
**פלנטרי גראנד טור** (באנגלית: **Planetary Grand Tour**) (בתרגום חופשי: המסע הגדול) הייתה תוכנית שאפתנית לשליחת גשושיות אל מערכת השמש החיצונית ולתור אותה. התוכנית הוצעה על ידי גארי פלנדרו מהמעבדה להנעה סילונית (JPL) בסוף שנות ה-60 של המאה ה-20 עקב כך שהכוכבים החיצוניים של מערכת השמש צדק, שבתאי, אורנוס, נפטון ופלוטו עמדו להיכנס לקראת סוף שנות ה-70 למערך הקורה אחת ל-179 שנים כך שגשושית שתשוגר אל צדק תשתמש בכוח המשיכה שלו כמקלעת כבידתית וכך תגיע אל הכוכבים הרחוקים יותר במערכת השמש ובסופו של דבר תעזוב אותה.

התוכנית המקורית שהוצעה כללה שיגור של ארבע גשושיות. השתיים הראשונות, ששיגורן תוכנן ל-1976 ו-1977 יועדו לבצע יעף על פני צדק, שבתאי ופלוטו. שתי הגשושיות האחרונות, ששיגורן תוכנן ל-1979 יועדו לבצע יעף על פני צדק, אורנוס ונפטון.

הגשושיות תוכננו כך שיוכלו לפעול בצורה יעילה לאורך 12 שנות המשימה.

קיצוצי תקציב של נאס"א גרמו לביטול התוכנית ב-1972, כולל תכנונים ל"מיני גראנד טור". עם זאת, מספר רב של אלמנטים שתוכננו לשמש את תוכנית גראנד טור שימשו בסופו של דבר בתוכנית וויאג'ר. שתי גשושיות הוויאג'ר ששוגרו ב-1977 תוכננו לבצע יעפים רק על פני צדק ושבתאי. עם זאת, המזל האיר פנים לוויאג'ר 2 והגשושית ביצעה יעפים גם על פני אורנוס ונפטון כך שמשימת וויאג'ר 2 הפכה למשימת גראנד טור.

הגשושית וויאג'ר 1 יכלה לבצע יעף על פני פלוטו לאחר עזיבתה את שבתאי, אך במקום זאת נשלחה לחקור את הירח טיטאן. משימת ניו הורייזונס הגיעה ב-2015 לכוכב פלוטו וצילמה תמונות שלו, ומאז היא בדרך החוצה ממערכת השמש.

ראו גם
------

* תוכנית החלל האמריקאית
* תוכנית וויאג'ר
* תוכנית פיוניר

| תוכניות נאס"א לחקר מערכת השמש |
| --- |
| פעילות | אקספלורר • וויאג'ר • חקר מאדים • משימות פלנטריות (דיסקברי • גבולות חדשים • חקר מערכת השמש) • פלאגשיפ • חקר עולמות אוקיינוס |  |
| הושלמו | פיוניר • מארינר • לונר אורביטר • ריינג'ר • סרוויור • אפולו • ויקינג • פלנטרי אובסרבר • MESUR • מרס סרוויור 98 • מארס סקאוט • מארס רובר |
| בוטלו | פלנטרי גראנד טור • וויאג'ר (מאדים) • פרומתאוס • קונסטליישן • ניו מילניום • מארינר סימן 2 |
**אברהם אהרון רוזנטל** (י"ז בתשרי ה'תש"ח, 1947 – א' בכסלו ה'תשע"ט, 9 בנובמבר 2018) היה פוליטיקאי אשכנזי וראש המועצה המקומית קריית יערים בין השנים 1996–2018.

ביוגרפיה
--------

נולד בשכונת בתי ורשה בירושלים לחנה וחיים שמעון פנחס רוזנטל. למד בישיבת עץ חיים, ולאחר מכן בישיבת אמשינוב, בה למד אצל הרב שמואל אוירבך. לאחר חתונתו גר ברחובות, שם עבד כעוזרו של רב העיר שלמה קוק. לאחר מותו של הרב קוק עבד בחשבות בחברת עתירות מדע, המסונפת לכור תעשיות. עבד גם כחשב בתלמוד תורה המסורה, מכון ירושלים ומוסדות נוספים. עם הקמת קריית יערים, בחצי השני של שנות ה-70 של המאה ה-20 עבר להתגורר ביישוב, והיה מראשוני המתיישבים. בשנת תשנ"ה מונה כחבר בוועד היישוב, וניהל את מחלקת החינוך.

לאחר פרישת ראש מועצת קריית יערים, דוד יפרח, הגיש רוזנטל מועמדות לראשות המועצה המקומית ועמד בראש רשימת "כן לקריה", בתמיכת רב היישוב, אריה שולמן. מולו הגיש מועמדות לראשות המועצה יצחק מטמון, שעמד בראש רשימת "הרשימה המאוחדת". בבוקר יום הבחירות, שנערך ב-20 באוגוסט 1996, הגיש מטמון את התפטרותו מהריצה לראשות המועצה, ומאוחר יותר גם שאר חברי רשימתו. מאחר שרוזנטל נותר מועמד יחיד ברשימה יחידה, הוכרז על ידי מנהל הבחירות כראש המועצה המקומית.

בשנת 2013, לאחר שנים רבות שלא התקיימו בחירות ביישוב, התמודד מול רוזנטל לראשות המועצה דב בקשט, יחד עם רשימה חדשה בשם "איחוד הקהילות למען טלזסטון". רוזנטל זכה בכ־72% מהקולות, לעומת כ־28% של בקשט. רשימתו של בקשט זכתה בשלושה מושבים במועצה.

בשנת 2018, לקראת הבחירות למועצת היישוב, פעל הרב המקומי, אריה שולמן, בתמיכת מפלגת דגל התורה, להבאת מועמד חיצוני שיתמודד מול רוזנטל. מפלגת דגל התורה, שתמכה עד אז ברוזנטל וברשימתו "כן לקריה", הציבה את יצחק רביץ כמועמדה לראשות המועצה. למרות כך, הודיע רוזנטל כי יתמודד לראשות המועצה עם רשימתו. בתום משא ומתן בין הצדדים סוכם כי רוזנטל יקבל את תמיכתה של מפלגת דגל התורה לראשות המועצה, ורביץ ימונה כסגנו; רוזנטל יתחייב לפרוש לאחר כשנה ורביץ ימונה במקומו. בעקבות ההסכם לא התקיימו בחירות ורוזנטל הוכרז כראש המועצה, אך נפטר לפתע כעשרה ימים לאחר מועד הבחירות.

רוזנטל ראה עצמו כחסיד סדיגורה, בעקבות פגישה שנערכה בשנות ה-70 עם האדמו"ר רבי אברהם יעקב פרידמן (השלישי). היה נשוי, ואב לשלוש. 

נפטר בביתו ב-9 בנובמבר 2018 מדום לב. לאחר פטירתו הונצח בקריאת מקווה טהרה וכיכר על שמו ביישוב.

קישורים חיצוניים
----------------

* אבי רבינא, ‏הראיון האחרון של אברהם רוזנטל ז"ל • צפו, באתר כיכר השבת, 9 בנובמבר 2018
* מוסף עיר ועיר, קו עיתונות - מוסף חג סוכות תשע"ט, עמ' 14.

הערות שוליים
------------

1. ↑  על פי משרד הפנים, הכרזה על ראשי רשויות
2. ↑  פסק דין, באתר תקדין
3. ↑  ילקוט הפרסומים, תשרי תשנ״ז, עמ׳ 7
4. ↑  תוצאות הבחירות באתר משרד הפנים
5. ↑  אבי רבינא, ‏סופית: יצחק רביץ עבר מביתר עילית לטלז סטון, באתר כיכר השבת, 17 בספטמבר 2018
6. ↑  אבי רבינא, ‏הכירו: חבר המועצה החרדי הצעיר ביותר, באתר כיכר השבת, 2 באוקטובר 2018
7. ↑  אבי רבינא, ‏הלם בטלז סטון: ראש המועצה אברהם רוזנטל הלך לעולמו, באתר כיכר השבת, 9 בנובמבר 2018
8. ↑   ציוץ של משה ויסברג ברשת החברתית אקס (טוויטר), 28 במאי 2019
9. ↑  זאב בלוי קריית יערים מנציחה את זכרו של ראש המועצה הבלתי נשכח בשער היישוב, 29 במאי 2019, באתר JDN

| ראשי המועצה המקומית קריית יערים ‏  |
| --- |
| 

|  |
| --- |
| דוד יפרח (1993–1996) • אברהם רוזנטל (1996–2018) • יצחק רביץ (מ־2019) |

 |
**יהודה אריה אברמוביץ** (19 באפריל 1898–1970) היה פעיל ציוני, רופא, גיניקולוג, מנהל מחלקת יולדות ומנהל בית החולים הדסה בשנות הארבעים והחמישים של המאה ה-20.

קורות חיים
----------

נולד באחוזה שביערות גראו, פלך מינסק, רוסיה הלבנה, לחיים משה, יליד קאפוליע, בן יהודה ליב, אחיו של שלום יעקב אברמוביץ – הסופר מנדלי מוכר ספרים, ולחנה בת משה סגלוביץ, נכדת הרב ממיכאילישוק, מחבר הסידור "נהורא" והפירושים "מטה לוי", ו"בית לוי" על המחזור.

אברמוביץ סיים גימנסיה בסמולנסק, למד רפואה בטומסק ובמוסקבה, התמחה בגינקולוגיה ומיילדות ועבד במקצועו ברוסיה.

הצטרף לתנועה הציונית בהיותו תלמיד גימנסיה. היה פעיל בתנועה הציונית בסיביר ובהרי אורל. בשנים 1919–1921 היה חבר הוועד המרכזי של צעירי ציון בסיביר ובאוראל. בשנת 1922–1923 היה חבר הוועד המרכזי הכל-רוסי של צעירי ציון במוסקבה והמשיך בפעילותו גם אחרי שהמשטר הבולשביקי הוציא את הציונות מחוץ לחוק. נאסר בשנת 1923, נדון לגירוש למשך שנתיים לקירגיזסטן.

אחרי שחרורו עלה לארץ ישראל ב-1924, והחל לעבוד תחילה בבית החולים "הדסה" ב-ירושלים, ובשנת 1926 עבר לבית החולים הדסה בצפת.

בשנת 1927 עבר להדסה תל אביב. היה תלמידו, ולאחר מכן סגנו של פרופ' יוסף (גוסטב) אשרמן ובהמשך מונה למנהל מחלקת היולדות. במקביל היה ממלא מקום מנהל בית החולים ובמשך השנים מנהל המוסד.

בשנת 1934 כאשר הוקם השירות הרפואי של ההגנה לאזור תל אביב, כמנהל בית החולים הדסה וכחבר בהגנה (מספר אישי ע 1047) היה שותף לתכנון בית החולים לשעת חירום ביחד עם ד"ר אריה אלוטין וד"ר נתן (וילהלם) וולף

במשך כל חייו היה אברמוביץ פעיל בעבודה ציבורית וחבר בוועד המכין של בית ספר לרפואה באוניברסיטת תל אביב. הישיבה הראשונה של הוועד היוזם את הקמת הפקולטה לרפואה, התקיימה בפברואר 1961 במשרדו בבית החולים.

אברמוביץ היה פעיל בהסתדרות הרופאים, השתתף בכינוסים מדעיים רפואיים בישראל ופרסם מאמרים ומחקרים ב"הרפואה", ביטאון של ההסתדרות הרפואית בישראל.

אברמוביץ פרסם ב"ראזסוויט" הפריזאי זיכרונות מימי מאסרו בסיביר.

בשנות השישים של המאה העשרים נשא את ד"ר טובה (טניה) פרלמן, רופאת עיניים שעבדה במחלקת העיניים בהדסה. אלמנתו של האורולוג ד"ר שמעון פרלמן, שעבד במחלקתו הכירורגית של פרופ' מכס מרכוס. הזוג היה חשוך ילדים.

לקריאה נוספת
------------

* נסים לוי, יעל לוי, "רופאיה של ארץ-ישראל 1948-1799", הוצאת איתי בחור, מהדורה שנייה, מרץ 2012, עמוד 82.

קישורים חיצוניים
----------------

* דוד תדהר (עורך), "יהודה אריה אברמוביץ", באנציקלופדיה לחלוצי הישוב ובוניו, כרך א (1947), עמ' 485
* מת ד"ר אריה אברמוביץ, מעריב, 10 במאי 1970
* ד"ר א. אברמוביץ — למנוחות, דבר, 12 במאי 1970

הערות שוליים
------------

1. ↑  או: **אריה יהודה**, ראו: אלה הבוררים לסכסוכי עבודה, מעריב, 5 ביוני 1964.
2. ↑  יורש מנדלי מו"ס הגישו בקשה לצו ירושה בת"א, דבר, 25 בספטמבר 1967
3. ↑  בית החולים הדסה בירושלים, התחיל לפעול במבנה שברחוב הנביאים 37, משנת 1919 עד 1939 והיה קרוי בית החולים מאיר רוטשילד
4. ↑  רופאיה של ארץ-ישראל 1799–1948 נסים לוי, יעל לוי הוצאת איתי בחור עמוד 82
5. ↑  ההגנה בתל אביב, פרק: השירות הרפואי הוצאת קרן הגנה ע"ש שחורי וחבריו ז"ל, תל אביב, תשט"ז, 1956, עמודים 424-425
6. ↑  ד"ר אפרים סיני, "במלוא העין"- מעולמו של רופא, בהוצאת צ'ריקובר שנת 1984. (עמודים 152–153, עמוד 155)
7. ↑  נסים לוי, יעל לוי, "רופאיה של ארץ-ישראל 1948-1799", הוצאת איתי בחור, מהדורה שנייה, מרץ 2012, עמוד 349
8. ↑  נסים לוי, יעל לוי, "רופאיה של ארץ-ישראל", הוצאת איתי בחור, מהדורה שנייה, מרץ 2012, עמוד 350
**מרקיאן מיכאילוביץ' פופוב** (ברוסית: **Маркиан Михайлович Попов**‏; 15 בנובמבר 1904 - 22 באפריל 1969), היה מפקד בכיר שפיקד על כוחות במהלך מלחמת העולם השנייה.

ביוגרפיה
--------

### קריירה צבאית

פופוב נולד ב-15 בנובמבר 1904 בכפר במחוז קוזקי הדון, ובשנת 1920 התגייס לצבא האדום, ולחם בשורותיו במהלך מלחמת האזרחים ברוסיה. לאחר מכן שירת פופוב בתפקידים שונים, וביולי 1939 מונה למפקד ארמיית הדגל האדום הראשונה. בינואר 1941 מונה פופוב למפקד המחוז הצבאי לנינגרד, שהיה מופקד על הגנת הגבול הצפוני של ברית המועצות.

### מלחמת העולם השנייה

בפרוץ המתקפה הגרמנית ב-22 ביוני 1941, היה פופוב מפקד המחוז הצבאי לנינגרד, שהפך לחזית הצפונית. ב-23 באוגוסט 1941 שונה שמה של החזית לחזית לנינגרד, והיא הופקדה על הגנת לנינגרד במהלך המצור הגרמני על העיר. במהלך מתקפת הנגד הרוסית באזור מוסקבה פיקד פופוב על הארמייה ה-61, ובקיץ 1942 פיקד לזמן קצר על הארמייה ה-48. לאחר מכן מונה פופוב למפקד הארמייה ה-40, ופיקד עליה במהלך מבצע וורונז'-וורושילובגרד. בסתיו 1942 מונה לסגן מפקד חזית סטלינגרד, ובדצמבר אותה שנה מונה למפקד ארמיית ההלם החמישית, עמה לחם במהלך מבצע טבעת. לאחר מכן מונה לתקופה קצרה למפקד ארמיית הטנקים החמישית, וביוני 1943 מונה מפקד חזית בריאנסק, עמה לחם במהלך מבצע קוטוזוב ומבצע בריאנסק. ב-10 באוקטובר 1943 מונה פופוב למפקד החזית הבלטית, שהפכה כעבור 10 ימים לחזית הבלטית השנייה. פופוב לחם עם החזית שבפיקודו במהלך מבצע לנינגרד-נובגורוד, ובאפריל 1944 מונה לראש מטה המפקדה הכללית הצפונית, תפקיד אותו מילא עד סוף המלחמה.

### לאחר המלחמה

לאחר המלחמה פיקד פופוב על המחוז הצבאי לבוב ועל המחוז הצבאי הטאורי, ובשנת 1951 גילה הצלחה בתרגילים הצבאיים שנערכו באוקראינה. בשנת 1953 הועלה לדרגת גנרל ארמייה, ובשנת 1956 מונה למפקד זרוע היבשה בצבא האדום. בשנת 1962 מונה למפקח הכללי של משרד ההגנה, וב-22 באפריל 1969 מת בביתו שבמוסקבה יחד עם אשתו כתוצאה מהרעלת גז, ונקבר בבית העלמין נובודוויצ'יה.

קישורים חיצוניים
----------------

ויקישיתוף מדיה וקבצים בנושא **מרקיאן פופוב** בוויקישיתוף
* מרקיאן פופוב (ברוסית)
* מרקיאן פופוב, באתר "Find a Grave" (באנגלית)

הערות שוליים
------------

1. ↑  שכללה את החזית הבלטית השנייה ואת חזית לנינגרד

|  |  |
| --- | --- |
| בקרת זהויות עריכת הנתון בוויקינתונים | 
* GND: 1095904914
* ISNI: 0000 0004 4883 5082
* LCCN: n98012459
* VIAF: 63317623
* WorldCat: lccn-n98012459

 |
הרב **אליהו גודלבסקי** (נולד בשנת תשט"ז, 1956) הוא רב ישראלי חסיד ברסלב וראש ארגון "אזמרה".

ב13/04/2024 נשפט ל10 שנות מאסר בגין עבירות מין כנגד בנות משפחתו.

תולדותיו
--------

נולד בשכונת ויליאמסבורג שבברוקלין בניו יורק לרחל וליהושע-לייב גודלבסקי, ממנהלי ישיבת תורה ודעת, שהקים לימים את מוסדות "קרן הילד" בבני ברק. למד בתלמוד תורה של "תורה ודעת" ולאחר מכן בישיבה הקטנה של קהילת וויען בוויליאמסבורג.

לקראת שנת הלימודים ה'תשל"ג, בגיל 15 וחצי, החל ללמוד בישיבת קמניץ בירושלים.

לקראת ראש השנה הצטרף לחבריו מהישיבה ושהה עימם בקיבוץ של חסידי ברסלב במירון. התפילה שבתה את לבו, והייתה זו למעשה הכרותו הראשונה עם חסידות ברסלב. כעבור שנה שב והצטרף לחבריו לסליחות של ערב ראש השנה במירון, אך עקב חששו מתגובת ראשי הישיבה שלא ראו את הדבר בעין יפה, שב לירושלים ושהה חלק מהתפילות בישיבה וחלקן בבית הכנסת של חסידי ברסלב בשכונת מאה שערים, ובעשרת ימי תשובה שב לארצות הברית לעשות את חופשת החגים עם בני משפחתו.

עקב פרוץ מלחמת יום כיפור נשאר גודלבסקי בארצות הברית והחל ללמוד בישיבת לייקווד שבניו ג'רזי, כשכחברותא שימש לו הרב שר-שלום מרזל (לימים מחותנו), שהחל לקרבו לדרכה הלימודית של ברסלב ולספריהם של רבי נחמן ותלמידו רבי נתן מנמירוב. אז גם התקרב למנהיגם של חסידי ברסלב בארצות הברית הרב צבי אריה רוזנפלד. לימים העיד גודלבסקי, כי "משיבת נפש", ספרו של רבי אלתר טפליקר, הוא זה שכבש את לבו ושינה את חייו.

מששב ארצה לאחר חג הפסח של שנת ה'תשל"ד להמשיך ללמוד בישיבת קמניץ, החל להשתתף באופן קבוע בשיעוריו של הרב לוי יצחק בנדר, מנהיגם של חסידי ברסלב בירושלים באותה תקופה. לאחר נישואיו נכנס ללמוד בכולל ברסלב בבני ברק, וקיבל תורה מפי הרב שלמה אהרן גוטליב והרב שמחה בר-לב, תלמידיו הבולטים של הרב גדליהו אהרן קניג, מנהיג הפלג הצפתי של חסידי ברסלב.

מוסר את השיעור הקבוע בסעודה שלישית בבית הכנסת המרכזי של חסידות ברסלב בבני ברק.

בשנת ה'תש"ס, הקים את ארגון "אזמרה" להפצת תורת רבי נחמן מברסלב, במסגרתו הוא מעביר שיעורי התעוררות וחיזוק ברחבי הארץ, לציבורים שונים; חרדים, דתיים וחילונים.

נשוי לנחמה לבית ציטרין ואב לילדים. מתגורר בבני ברק.

ספריו
-----

* א ביסלה... (ה'תשס"ט)
* סוד ההתחזקות (אדר ה'תש"ע)
* סוד התעוררות
* תכסיסי מלחמה (ניסן תשע"ח)
* הדור המובחר (תש"פ)

קישורים חיצוניים
----------------

* אתר ארגון אזמרה
* שיעורי הרב אליהו גודלבסקי להאזנה, באתר ברסלב
* אליהו גודלבסקי, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303852705171
* LCCN: no2010008760
* VIAF: 106887716
* WorldCat (עם VIAF): 106887716

 |
**הנדוס לאחור** (באנגלית: **Reverse engineering**) הוא תהליך של גילוי עקרונות טכנולוגיים והנדסיים של מוצר דרך ניתוח המבנה שלו ואופן פעולתו. לרוב, תהליך זה כולל פירוק המוצר למרכיביו, וניתוח פרטני של דרך פעולתם. לרוב, תהליך ההנדוס לאחור מבוצע מתוך כוונה להרכיב מוצר חדש הפועל בצורה דומה, מבלי להעתיק למעשה את המקור.

סוגים ויישומים שונים של הנדסה הפוכה
-----------------------------------

ג'ריקנים
לעיתים קרובות צבאות משתמשים בהנדסה הפוכה על מנת להעתיק טכנולוגיות, מכשירים או מידע של מדינות אחרות, שהושגו על ידי חיילים רגילים בשטח או על ידי מודיעין טכנולוגי. בזמן מלחמת העולם השנייה ובזמן המלחמה הקרה השתמשו רבות בהנדסה הפוכה. דוגמה ידועה ממלחמת העולם השנייה היא הג'ריקן - כוחות בריטים ואמריקאים הבחינו שלגרמנים היו מכלים של נפט בעלי עיצוב מעולה. הם השתמשו בהנדסה הפוכה על מנת להעתיק מכלים אלו. הם קראו להם "ג'רי-קן" (Jerry can, "מכלים של גרמנים").

אחת התוצאות של מבצע יהלום הייתה מסירתו הזמנית של מטוס קרב מסוג מיג-21 לשם הנדסה הפוכה ב"אזור 51".

הנדוס לאחור של תוכנות מחשב
--------------------------

בתחום התוכנה הינדוס לאחור מתייחס, בדרך כלל, לתהליך שמטרתו לחלץ מתוכנת מחשב את האלגוריתם שבבסיסה, כאשר זמין למהנדס קובץ ההרצה בלבד (ולא קוד המקור). תהליך מוצלח של הינדוס לאחור יאפשר להבין את הלוגיקה שמאחורי התוכנה ולשחזר, במידה מסוימת, את קוד המקור שלה.

### שימושים נפוצים

* חוקרי אבטחת מידע: מחקר ואיתור באגים ופרצות אבטחה ביישומי מחשב.
* חברות אנטי וירוס: ניתוח תוכנות זדוניות כמו סוסים טרויאנים, וירוסי מחשב, תוכנות רוגלה וכדומה.
* גורמי פיתוח תוכנה: ניתוח טכנולוגיות מסוימות והתאמתן לפלטפורמות אחרות. לדוגמה, פרויקט ההנדסה ההפוכה של מנגנון ניהול הקבצים NTFS שבמערכת ההפעלה חלונות, לצורך הוספת תמיכה בטכנולוגיה זו במערכת ההפעלה לינוקס.
* קראקרים: פריצת משחקי מחשב ותוכנות המוגנים מפני שימוש לא חוקי. התוצר העיקרי הוא קראקים ליישומים.
* חברות מסחריות: העתקת טכנולוגיות ומוצרים.
* ארגוני ביון: גילוי פרצות אבטחה על מנת לנצלן לצורכי ביון.
* שיחזור נתונים: שחזור נתונים של דיסקים פגומים

### כלים

כלים נפוצים להנדוס לאחור של תוכנות מחשב הם:

* דיסאסמבלרים כגון Ghidra,Hopper, IDA Pro
* דיבאגרים כגון WinDbg, OllyDbg, SoftIce, GDB

### חוקיות

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
* ראו Digital Millennium Copyright Act

ראו גם
------

* זכויות יוצרים
* מודיעין עסקי
* אסמבלי
* ביומימטיקה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **הנדסה הפוכה** |
| ויקישיתוף תמונות ומדיה בוויקישיתוף: **הנדסה הפוכה** |

* מאמר בסיס בנושא הנדוס לאחור וחוקיותו
* מאמר הוראת הנדוס לאחור (אורכב 11.05.2006 בארכיון Wayback Machine)

הערות שוליים
------------

1. ↑  זהו הביטוי המקובל על האקדמיה ללשון העברית, ולא הנדסה הפוכה
2. ↑  חברת WeRecoverData על שיטות העבודה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563562005171
* BnF: cb124305693 (data)
* LCCN: sh93004214
* NKC: ph761291

 |
**אלעזר הלוי רוזנפלד** (י' בניסן תרכ"ב, אפריל 1862 - כ"ז בתמוז תש"ג, יולי 1943) היה רב אשכנזי משושלת קמינקא. חתנו של רבי חיים מצאנז. כונה על שם מקום פעילותו, "רבי אלעזר אושפיצינער".

תולדותיו
--------

בנם של רבי יהושע מקמינקא ושיינדל בתו של הרב שמואל צבי הירש רמר"ז. בגיל 6 התארס לפראדיל, בתו של רבי חיים מצאנז ובשנת תרל"ח, בהיותו בן 16 נישא לה. חמיו נפטר לפני חתונתו, ואחיה רבי יחזקאל שרגא הלברשטאם הובילה לחופה. 

לאחר נישואיו נסמך על שולחן גיסו, רבי יצחק טוביה רובין מצאנז. בשנת תרמ"ה התמנה לרב בבוכניה, בשנת תרנ"ז מונה לרב בקמינקה ובשנת תרס"ז התמנה לרבה של אושפיצין.

בשנת תרצ"ו עלה לארץ ישראל והתיישב בצפת. בשנת תרצ"ז עבר לירושלים והקים בית כנסת בשכונת מאה שערים, ברחוב עין יעקב. הוא נהג לשמור יום טוב שני של גלויות גם בארץ ישראל. בשנת תרצ"ט חזר לפולין מטעמי בריאות. בפרוץ המלחמה גורש לקשאנוב הסמוכה, ובהמשך גורש עם שאר היהודים לסוסנוביץ בה נפטר. 

היו לו שלושה בנים וחמש בנות. בנו הרב נפתלי שמואל צבי כיהן ברבנות באושפיצין. נרצח בשואה עם תשעה מילדיו.

בית הכנסת שלו בירושלים פועל עד היום[דרוש מקור][דרושה הבהרה].

קישורים חיצוניים
----------------

* אשר זלקא ראנד (עורך), "הרב ר' אלעזר רוזנפלד זצ"ל הי"ד", **תולדות אנשי שם** ח"א, ניו יורק, תש"י, עמ' 129–130, באתר היברובוקס
**מייקל אליוט אפס** (באנגלית: **Michael Elliot Epps**,נולד ב-18 בנובמבר 1970) הוא סטנדאפיסט ושחקן אמריקאי. בין היתר הוא שיחק את Day-Day Jones ב- "*Next Friday"* ובסרט ההמשך *Friday After Next*, וגם הופיע ב- בדרך לחתונה עוצרים בווגאס והנגאובר 3: חוזרים לווגאס בדמות בלאק דאג. הוא החליף את קולו של מרטין לורנס בדמות הראשית "בוג" בסרט *חברים על הכוונת 2* ובנוסף גילם את לויד ג'פרסון "LJ" וויין בסרטים האויב שבפנים: אפוקליפסה והאויב שבפנים: השמדה.

חייו המוקדמים
-------------

אפס נולד וגדל באינדיאנפוליס, אינדיאנה, למרי ריד וטומי אפס.   ב-1994 עבר לברוקלין כדי לככב בסדרת הסטנדאפ *Def Comedy Jam.*

קריירה
------

### סטנד אפ

אפס החל את הקריירה המקצועית שלו בהצטרפות לסיבוב ההופעות *של Def Comedy Jam* בשנת 1995 וכיכב בשניים משידורי *Def Comedy Jam* של HBO. 

### משחק

מייק אפס הופיע לראשונה בקולנוע בשנת 1997 בסרטו של וין דיזל "Strays". בשנת 1999, אפס נבחר לשחק לצד אייס קיוב בסרט ההמשך "Next Friday". הבחירה התבצעה לאחר שבועות של אודישינים שהחלו כאשר אייס קיוב הגיע למופע סטנדאפ של אפס ולאחר מכן ביקש ממנו להתמודד על תפקידו של דיי-דיי ג'ונס. מאוחר יותר באותה שנה, אפס הופיע בתפקיד אורח בסרט "3 Strikes", ושיחק תפקיד משנה לצד ג'יימי פוקס בסרט פתיון.

  

בשנת 2001 דובב את דמותו של סוני הדוב בסרט דוקטור דוליטל 2 ובנוסף שיחק דמות קומית של סרסור בשם "בייבי פאודר" בסרט "How High" לצידם של מת'וד מן ורדמן. אפס חזר לשתף פעולה עם אייס קיוב בשנת 2002, בסרט "All About the Benjamins", ושוב התאחד עם קיוב בסרט ההמשך Friday After Nex. בשנת 2008 דובב דמות של דוב בסרט "Open Season 2", לאחר שמרטין לורנס סירב לתפקיד. בשנת 2010, אפס הוציא מופע סטנדאפ מיוחד בשם "Under Rated & Never Faded", והנחה את טקס פרסי ההיפ הופ של BET לאותה שנה.

  

בשנת 2012 שיחק לצד ויטני יוסטון וג'ורדין ספארקס בגרסת הקאמבק של הסרט "Sparkle", בתפקידו הראשון שאינו קומי כנבל הראשי בשם סאטין קומיקאי במהלך היום ובעל ברון סמים זדוני ואלים במהלך הלילה. ביצועיו של אפס זכו לשבחים רבים מצד המבקרים והקהל. 

בשנת 2014 זכה בתפקיד של ריצ'רד פריור בביוגרפיה המתוכננת של פריור. 

עם זאת, הפרויקט נתקע בשלבי ההפקה ולבסוף נגנז. עם זאת אפס כן גילם את פריור בביוגרפיה של נינה סימון "Nina", משנת 2016 ובפרק של סדרת הדרמה לייקרס: קבוצה מנצחת של HBO.

בשנת 2016 כיכב בסרט הקומדיה-אימה "Meet the Blacks" ובהמשך גם בסדרת ההמשך "The House Next Door: Meet the Blacks 2". הוא שיחק את דמות הכותרת בסיטקום "Uncle Buck", ששודר לעונה אחת בשנת 2016. מאז שנת 2021, אפס משמש כחבר קבוע בקומדיית מצבים של נטפליקס איך עושים את זה.

הערות שוליים
------------


1. ↑  "Mike Epps Biography". TVGuide.com. נבדק ב-26 באוגוסט 2014. `{{cite web}}`:  (עזרה)
2. ↑  Bonnie Britton, "Epps offers encouragement", *Indianapolis Star*, January 20, 2000.
3. ↑  Bonnie Britton, "Mike Epps is our homie, not Gary's, actor's dad says", *Indianapolis Star*, September 24, 2000.
4. ↑  "Mike Epps returns to Fayetteville tonight". *fayobserver.com*.
5. ↑  Mike Epps. VSU Multi-Purpose Center (October 13, 2017). Retrieved on March 17, 2020
6. ↑  "Catching Up With...: Mike Epps". *backstage.com*.
7. ↑  "Mike Epps Set As Richard Pryor, Three Others Cast In HBO's L.A. Lakers Drama Series". *Deadline*. 21 ביוני 2021. `{{cite web}}`:  (עזרה)
שני רקדני רחוב מופיעים בתחרות הריקוד URBANOS בברזיל.
**ריקוד רחוב** הוא מונח מטרייה למספר רב של סגנונות ריקוד חברתיים כמו: ברייקדאנס, פופינג, לוקינג, ריקוד האוס, וואקינג, ווגינג ועוד. סגנונות ריקוד חברתיים מלווים בשלל צעדים ויסודות שנוצרו באופן טבעי מתוך תרבות או אורח חיים ומושפעים מאינטראקציה חברתית. ריקוד רחוב הוא ריקוד עממי בהקשר עירוני. ריקודים עממיים לעיתים קרובות הם אימפרוביזטוריים וחברתיים בטבעם, מעודדים אינטראקציה וקשר עם הצופים ורקדנים אחרים. ריקודים אלו הם חלק מהתרבות העממית של האזור הגאוגרפי ממנו הם מגיעים.

היסטוריה
--------

ריקודי רחוב התפתחו בשנות ה-70 מחוץ לאולפני ריקודים בכל מקום בו היה ניתן לרקוד כמו רחובות, מסיבות ריקודים, מסיבות רחוב, פארקים, חצרות בתי ספר, רייבים ומועדוני לילה. חלק מהסיבות לכך הן כי אנשי הקהילה האפרו-אמריקאית והלטינים שיצרו את הסגנון לרוב לא התקבלו לאולפני הריקודים בשל גזעם. מאפיין ניכר של ריקודי רחוב הוא שהיסטורית הם היו ריקוד של צעירים המציע תחושת חופש ונותן 'קול' לקהילות שלא זכו לייצוג.

בשל התערובת של סגנונות בתוך ריקודי רחוב, לא ניתן להגדיר את מקורם לאזור מדויק, אך אמריקה היא מקום הולדתם של רוב סגנונות הרחוב. ברייקדאנס התפתח בברונקס, בעוד שהפופינג והלוקינג התפתחו במהלך תקופת הפאנק בשנות ה-70 בקליפורניה, ארצות הברית.

קישורים חיצוניים
----------------

ויקישיתוף מדיה וקבצים בנושא **ריקוד רחוב** בוויקישיתוף

הערות שוליים
------------

1. ↑  "Street Dance Classes Harlow". 16 ביוני 2022. נבדק ב-16 ביוני 2020. `{{cite web}}`:  (עזרה)
2. ↑  Stearns, Marshall Window; Stearns, Jean (1994). *Jazz Dance: The Story of English and American Vernacular Dance*. New York City: Da Capo Press. ISBN 0306805537.
3. ↑  "History of Street Dance". *Imperial Society of Teachers of Dancing* (באנגלית בריטית). נבדק ב-2021-11-25.